Diari Oficial de la Generalitat Valenciana


Sumari del DOGV 8605, del 02-08-2019 (2019/7920)

CORRECCIÓ d'errades de la Resolució de 28 de juny de 2019, per la qual s'acorda la publicitat de les bases per a la contractació indefinida d'un lloc de secretari/secretària tècnics de l'Orquestra de la Comunitat Valenciana, per torn lliure, inclòs en l'oferta d'ocupació de 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7920


Data del document
:   31-07-2019

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 28 de juny de 2019, per la qual s'acorda la publicitat de les bases per a la contractació indefinida d'un lloc de secretari/secretària tècnics de l'Orquestra de la Comunitat Valenciana, per torn lliure, inclòs en l'oferta d'ocupació de 2018. [2019/7920]  
Una vegada publicada, en data 08.07.2019 en el Diari Oficial de la Generalitat Valenciana núm. 8586, la Resolució de 28 de juny de 2019, de la Direcció general de la Fundació Palau de les Arts Reina Sofía, per la qual s'acorda donar publicitat a les bases per a la contractació indefinida d'un lloc de treball de secretari o secretària tècnics de l'Orquestra de la Comunitat Valenciana en torn lliure, inclòs en l'oferta d'ocupació de 2018, s'han advertit errades en el text d'aquesta, que fan necessari efectuar la rectificació pertinent.  
L'apartat 2 de l'article 109 de la Llei 39/2015, d'1 d'octubre, del procediment administratiu comú, permet rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
En el punt 7 de les bases, que fa referència al procediment de selecció, s'han advertit els errors materials que s'esmenten a continuació, sense que això afecte els terminis ni la tramitació del procediment:  
  
En el punt 7.1:  
  
On diu:  
«Sols podran participar en la fase de concurs les persones admeses que hagen superat la fase d'oposició.»  
  
Ha de dir:   
«Sols podran participar en la fase de concurs les persones admeses que hagen superat la primera prova de la fase d'oposició i hagen realitzat la segona prova de la fase d'oposició.»  
  
En el punt 7.1 apartat B), Fase de concurs,  
  
On diu:  
«Les persones que hagen superat la primera prova de la fase d'oposició passaran a la valoració de mèrits professionals i formatius.»  
  
  
Ha de dir:  
«Les persones que hagen superat la primera prova de la fase d'oposició i hagen realitzat la segona prova de la fase d'oposició, passaran a la valoració de mèrits professionals i formatius.»  
  
València, 31 de juliol de 2019.- El director general: José C. Monforte Albalat.